બાકી આ શરીરની કેદમાં તો હું હજુ પણ છું જ! પણ તાત્વિક રીતે અંદરનો ‘હું’ મુક્ત થઈ ચૂક્યો છે. હું મુક્ત છું. મારો આત્મા તો બહાર ખેતરોમાં, જંગલોમાં ફરી વળ્યો છે, શહેરોમાં રખડી રહ્યો છે. હું મારી યુવાનીને ફરીથી જીવી રહ્યો છું. એ યુવાની, જે આજથી ચાળીસ વર્ષ અગાઉ, અમેરિકન ધ્વજની પાછળ-પાછળ પૂર્વના દેશો તરફ કૂચ કરતાં ચાલી નીકળી હતી! યાતનાનાં એ વર્ષો, આતંકના એ વર્ષો, આશાના એ વર્ષો અને નિરાશાના એ વર્ષો વિસ્મૃત થઈ રહ્યાં છે. આવતીકાલે આ ટ્રેઇન, અને એમાં બેઠેલો હું, એ શહેર સોંસરાં પસાર થઈશું જેમાં હું જન્મ્યો હતો!